ગુજરાતી સમાચાર: ક્રિસિલે FY20 માટે GDP વૃદ્ધિનો અંદાજ ઘટાડી 5.1% કર્યો | Fy20 Gdp 5 1 - Economy Finance | I Am Gujarat
Gujarati News Economy & Finance ક્રિસિલે FY20 માટે GDP વૃદ્ધિનો અંદાજ ઘટાડી 5.1% કર્યો
ક્રિસિલે FY20 માટે GDP વૃદ્ધિનો અંદાજ ઘટાડી 5.1% કર્યો
Updated: Dec 03, 2019 12:30 pm IST
72344515
મુંબઈ:રેટિંગ્સ એજન્સી ક્રિસિલના જણાવ્યા અનુસાર ભારતીય અર્થતંત્રમાં અંદાજ કરતાં વધારે તીવ્ર નરમાઈ છે અને તે થોડો લાંબો સમય ચાલે તેવી શક્યતા છે. તેના લીધે ક્રિસિલે GDP વૃદ્ધિનો અંદાજ અગાઉના 6.3 ટકાથી ઘટાડી 5.1 ટકા કર્યો છે.
વિવિધ હાઈ ફ્રિક્વન્સી ઇન્ડિકેટર્સ નરમાઈ દર્શાવી રહ્યા છે તેને એજન્સીએ વૃદ્ધિના અંદાજમાં તીવ્ર ઘટાડા માટે જવાબદાર ગણાવ્યા હતા, તેણે અંશત: રીતે જીએસટી, રિયલ એસ્ટેટ રેગ્યુલેશન અને બેન્કરપ્સી કોડ જેવા સુધારાને પણ જવાબદાર ઠરાવ્યા હતા, જે હજુ સુધી અર્થતંત્ર પર અસર કરી રહ્યા છે.નોંધનીય છે કે ક્રિસિલનો અંદાજ સૌથી નીચા અંદાજ પૈકી એક છે છતાં તે જાપાની બ્રોકરેજ નોમુરાના 4.7ટકાના અંદાજ કરતાં ઊંચો છે.
રિઝર્વ બેન્ક ગુરુવારે નાણાકીય નીતિની સમીક્ષા કરશે. તેણે ઓક્ટોબર રિવ્યૂમાં તેના વૃદ્ધિદરના અંદાજને ઓગસ્ટના અંદાજ કરતાં 90 બેસિસ પોઇન્ટ ઘટાડીને 6.1 ટકા કર્યો હતો.પરિસ્થિતિ જે રીતે આકાર લઈ રહી છે તે જોતાં મોનેટરી ઓથોરિટી પણ તેના અંદાજમાં વધારે ઘટાડો કરે તેવી વ્યાપક અપેક્ષા રાખવામાં આવે છે.
શુક્રવારે જાહેર કરવામાં આવેલા સત્તાવાર આંકડા દર્શાવે છે કે સપ્ટેમ્બર ક્વાર્ટરનો જીડીપી ગગડીને 26 ક્વાર્ટરના નીચા સ્તર 4.5 ટકા પર આવી ગયો હતો જે પ્રથમ છમાસિક ગાળાના વૃદ્ધિદરને 4.75 ટકા પર મૂકે છે.
ક્રિસિલ રિપોર્ટમાં જણાવાયું હતું કે અર્થતંત્ર ધારણા કરતાં વધારે ઊંડા સ્લોડાઉનમાંથી પસાર થઈ રહ્યું છે કેમ કે રિયલ એસ્ટેટમાં નરમાઈ છે અને ફાઇનાન્શિયલ સેક્ટરમાં સ્ટ્રેસ છે.
રિપોર્ટમાં જણાવાયું હતું કે, ઇન્ડસ્ટ્રિયલ પ્રોડક્શન, મર્ચન્ડાઇઝ એક્સ્પોર્ટ્સ, બેન્ક ક્રેડિટ ઓફટેક, ટેક્સ મોપ-અપ્સ, ફ્રેઇટ ઇન્વેસ્ટમેન્ટ અને ઇલેક્ટ્રિસિટી ઉત્પાદન જેવા ટૂંકા ગાળાના ઇન્ડિકેટર્સ અર્થતંત્રની વૃદ્ધિનું મોમેન્ટમ નબળું પડી રહ્યા હોવાના નિર્દેશો કરે છે.
જોકે, તે અપેક્ષા રાખે છે કે બીજા છમાસિક ગાળામાં વૃદ્ધિમાં સહેજ સુધારો આવશે. તેણે જણાવ્યું હતું કે, પ્રથમ છમાસિક ગાળાના 4.75 ટકાના વૃદ્ધિદરથી વધીને બીજા છમાસિક ગાળા દરમિયાન વૃદ્ધિનો દર 5.5 ટકા સુધી જશે.
નોટમાં જણાવવામાં આવ્યું હતું કે, ફિક્સ ઇન્વેસ્ટમેન્ટમાં ઘટાડો તથા ખાનગી વપરાશમાં નબળી વૃદ્ધિ માંગ બાજુએ અસર કરનારાં મુખ્ય પરિબળો છે. પ્રથમ છમાસિક ગાળા દરમિયાન સરકાર દ્વારા વપરાશે વૃદ્ધિને ટેકો આપ્યો હતો પરંતુ ઓગસ્ટ સુધી હાઈવેઝ, શિપિંગ અને એફોર્ડેબલ હાઉસિંગ જેવા માળખા પરનો કેપેક્સ ખર્ચ ધીમો હતો.
ખાનગી વપરાશ વૃદ્ધિને નબળા બેઝથી ફાયદો થઈ રહ્યો છે જે બીજા ક્વાર્ટરમાં ઊંચો ગયો હતો, પરંતુ વૃદ્ધિની ગતિ વાર્ષિક ધોરણે અડધી થઈ ગઈ હતી, તેમ તેણે જણાવ્યું હતું.
સપ્લાય સાઇડમાં મેન્યુફેક્ચરિંગ ક્ષેત્રે નરમાઈ ચિંતાજનક છે. જેની સાથે બીજા ક્વાર્ટરમાં સેક્ટર મારફત ગ્રોસ વેલ્યૂ એડેડમાં સંકોચન જોવાયું હતું, તેમ તેણે જણાવ્યું હતું. તેમણે ઉમેર્યું હતું કે કન્સ્ટ્રક્શન, ટ્રેડ, હોટેલ્સ, ટ્રાન્સપોર્ટ અને કોમ્યુનિકેશન્સમાં પણ નબળાઈ હતી.
મંદીમાં ઘેરાયેલા અર્થતંત્રને દોડતું કરવા નરેન્દ્ર મોદી સરકારમાં હવે આ વ્યક્તિની એન્ટ્રી થશે?અબજોનું રોકાણ કરી એમેઝોન ભારત પર ઉપકાર નથી કરી રહીઃ ગોયલસરકારી અને ખાનગી બેંકોને દેશમાં 15,000 નવી બ્રાંચ ખોલવાનો સરકારે આપ્યો આદેશસરકાર LTCG નાબૂદ કરે તેવી શક્યતાસ્ટેટ બેંક ઓફ ઈન્ડિયાએ ફિક્સ ડિપોઝીટ પર ઘટાડ્યા વ્યાજદરડિસેમ્બરમાં રિટેલ ફુગાવો 7.35%: પાંચ વર્ષની ટોચેજોઈએ છે: આંકડાકીય ચાલાકી વગરનું સ્વચ્છ બજેટરાહતના સમાચાર, મેન્યુફેક્ચરિંગ સેક્ટરમાં જોવા મળી તેજીવૃદ્ધિને વેગ આપવા તમામ પગલાં લેવાશે: મોદીGSTમાં આવકની ઘટ પૂરવા નવ મુદ્દાની યોજનાઈકોનોમીનો પાયો મજબૂત, પાટા પર આવવાની ક્ષમતા: પીએમ મોદીFY20માં GDP વૃદ્ધિદર માત્ર 5% રહેવાનો અંદાજબજેટમાં સરકારી બેન્કોને મૂ઼ડીસહાયની શક્યતા ઓછીગુજરાતીઓને નડી ગઈ મંદી, 2019માં નવા વાહન ખરીદીમાં 12 ટકા જેટલો ઘટાડોઆખરે સરકારે માન્યું, 2019-20માં GDP રેટ 5 ટકા જ રહે તેવું અનુમાન